als_Latn dik_Latn sag_Latn
Written by Klarita Bajraktari
Monday, 07 October 2013 18:40
Janë shkruar libra rreth vrasjeve të shumta dhe se si ato kanë ndryshuar rrjedhën e historisë. Disa njerëz i hedhin më shumë se një shikim edhe tentativave të dështuara për vrasje, të cilat po të kishin patur sukses do të kishin ndryshuar historinë.
Është intriguese të spekulosh se si gjërat mund të kishin ndodhur ndryshe për shkak të paaftësisë së një vrasësi – jo vetëm në termat e gjërave pozitive që mund të jenë humbur, por edhe për gjërat negative që mund të ishin shmangur. Për shembull, ç’do të ndodhte nëse Hitlerit do të vritej nga një grup konspiratorësh të drejtuar nga Koloneli Klaus von Shtaufenberg në strofullën e tij në Prusi më 1944? Përgjigjja është e thjeshtë: lufta do të përfundonte dhjetë muaj më shpejt dhe do të kishim miliona të vrarë më pak. Por nëse Lenini do të kishte ngelur i vdekur, a do të merrte komunizmi rrugën që ndoqi? Pak veta e dinë, por para se të bëhej lider i padiskutueshëm, Lenini për pak vdiq i sulmuar nga një femër e quajtur Fania Kaplin. Edhe pse u dëmtua rëndë, ai u përmirësua dhe e përdori këtë për të rritur imazhin dhe për të ngritur një mbretëri terrori ndaj kundërshtarëve. Është interesante të imagjinosh se si do të kishin qenë vitet ’80 nëse një nga plumbat e Xhon Hinklit do të kishte qëlluar në shenjë dhe zëvendëspresidenti i Reganit, Bush, do të ishte bërë president tetë vite më parë nga mandati i tij eventual. Do të kishte qenë i aftë të përmirësonte ekonominë siç bëri Regani në vitet ’80, apo do të ushtronte presion ndaj Bashkimit Sovjetik? Ja se cilat janë atentatet e dështuara që mund të ndryshonin historinë.
Adolf Hitler, 1944
Detajet se sa afër vrasjes së Hitlerit ishte një grup konspiratorësh të drejtuar nga Koloneli Klaus von Shtaufenberg në strofullën e tij në Prusi më 1944, janë të dhëna legjendë. Megjithatë, konsideroni se çfarë do të mund të kishte ndodhur. Konspiratorët do të kishin qenë superiorë dhe me ndihmën e elementëve antifashistë brenda ushtrisë, mund të kishin larguar nazistët dhe të kishin negociuar dorëzimin, duke e zvogëluar luftën me dhjetë muaj dhe duke shpëtuar miliona jetë. Me Gjermaninë tërësisht të papushtuar, jo vetëm që do të ishte reduktuar niveli i vdekjeve dhe shkatërrimeve që ndodhën, por do të kishte ndryshuar dhe tabloja politike në Europë dhe kërcënimi i Luftës së Ftohtë. Vendosja e bombës nën tavolinën e punës së Hitlerit ndodhi vonë, pasi Gjermania ishte përfshirë në problemet aktuale.
(Të plotë mund ta lexoni në gazetën "RD")
Përgatiti
KLARITA BAJRAKTARI
eng_Latn eng_Latn als_Latn als_Latn lim_Latn als_Latn als_Latn als_Latn swh_Latn